NaiveNeuron/SloPal huggingface dataset:
Kašper, Igor, poslanec NR SR (2020-03-25):
Ďakujem pekne za slovo. Ja len chcem reagovať teda na pána kolegu Richtera. Možno si nevšimol, on apeloval na pána ministra, aby zamestnávateľ, ktorý dostane tento príspevok, aby samozrejme ten príspevok nebol zbytočný, aby to miesto udržal. A ja si dovolím len citovať teda tú vetu, o ktorej sa tu píše. „Príspevok bude nárokovateľný pre každého zamestnávateľa, ktorý splní podmienky. Základná podmienka je udržanie pracovného miesta aj po skončení čerpania príspevku. “ Ďakujem pekne.
Markovič, Peter, poslanec NR SR (2010-12-08):
Ďakujem pekne. Pani poslankyňa, len pár reakcií. Prvá vec, ten nórsky príklad nie je celkom správny, pretože ten sa týkal sieťového vlastníctva lekární, nie vernostných systémov. Takže toto nie je celkom dobrý príklad. Čo sa týka tej zľavy. Ja si myslím, že by bolo chybou, keď existuje momentálne situácia, keď výrobca liekov poskytuje zľavu, rabat, akúkoľvek nejakú výhodu smerom k distribútorovi, distribútor poskytuje zľavy, rabaty smerom k lekárňam a lekárne nemôžu v dnešnej situácii ďalej posunúť túto zľavu smerom na občana. A náš základný zámer je, a preto aj bol navrhnutý tento systém, aby práve sme riešili a vyriešili problém finančnej, veľkej finančnej záťaže v rámci poplatkov a doplatkov v zdravotníctve. Nemyslím si, že tento odborný verzus obchodný princíp je tu v konflikte, pretože ten odborný sa rieši pri kategorizácii liekov u regulátora. A tento bonus je čisto obchodný prvok, ktorý má zmierniť práve záťaž, ktorá je dnes neúmerná pri doplatkoch a poplatkoch pre občana. A preto by sme mali tento systém prijať a umožniť takéto zľavy pacientom dávať. Ďakujem pekne.
Grendel, Gábor, podpredseda NR SR (2021-12-14):
Ďakujem, pán minister. Dávam slovo spoločnému spravodajcovi z výboru pre hospodárske záležitosti pánovi poslancovi Petrovi Vonsovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Dostál, Ondrej, poslanec NR SR (2023-05-24):
Ďakujem kolegovi aj kolegyni za reakcie. Pán poslanec Vetrák, no nie je to tak, že, že ja som chcel, a teraz niekto prišiel a zlý primátor alebo zlý starosta teraz rozhodol, že nie. Samozrejme, že my sme mali o tom diskusiu aj vecnú v rámci klubu, a, bohužiaľ, tá, nebolo, nebolo to dotiahnuté v tom období rokov 2021 – 2022, lebo my sme síce ako skupina poslancov z rôznych klubov prišli k nejakým záverom, ale ten okruh poslancov, ktorí majú záujem o tú tému, je, je podstatne širší a nedošlo k tomu ďalšiemu kroku logickému, že by sme si to, na čom sme sa my dohodli, dali potvrdiť v rámci svojich poslaneckých klubov, resp. začalo sa to riešiť až v podstate v tomto roku. Ja teda nesúhlasím s tým, že, že ministerstvo vnútra by nedalo, nedalo žiadnu pridanú hodnotu, ja si, naopak, myslím, že ministerstvo vnútra disponuje odbornou kompetenciou nielen v téme samosprávy, ale aj v ďalších veciach, ktoré riešia, ku ktorým ja teda mám čo povedať, teda myslím skôr tú sekciu verejnej správy, tak, tak, určite by som to neodbýval tak, že mávnem rukou, že však čo by nám oni povedali. No a to, že sa tie samosprávne organizácie s výnimkou Únie miest nejako veľmi nechceli o tom baviť, no tak to súvisí práve s tým časom, keby, keby sa toto riešilo uprostred volebného obdobia a chceli by sa s nimi o tom baviť zástupcovia vládnych strán, no asi by to bolo trochu iné, ako keď, keď už vieme, že budú predčasné voľby, rozpadla sa vláda, tak vtedy to ideme riešiť na poslednú chvíľu. A áno, je neskoro, lebo my teraz niečo schválime, pretlačíme to trebárs s OĽANO a SaS a dva mesiace po voľbách sa to zmení.
I. Pásztor, poslanec: (2008-09-16):
Návrh poslancov Národnej rady Slovenskej republiky Vladimíra Palka, Pavla Minárika na prijatie Vyhlásenia Národnej rady Slovenskej republiky k udalostiam v Zakaukazsku pridelil predseda Národnej rady Slovenskej republiky svojím rozhodnutím č. 738 z 23. augusta 2008 na prerokovanie Výboru Národnej rady Slovenskej republiky pre obranu a bezpečnosť a Zahraničnému výboru Národnej rady Slovenskej republiky. Zároveň určil Zahraničný výbor Národnej rady Slovenskej republiky za gestorský výbor. Výbor Národnej rady Slovenskej republiky pre obranu a bezpečnosť na svojom rokovaní dňa 2. septembra 2008 neprijal k uvedenému materiálu platné uznesenie, nakoľko s ním nevyslovila súhlas nadpolovičná väčšina prítomných členov výboru. Zahraničný výbor Národnej rady Slovenskej republiky na svojom rokovaní dňa 4. septembra 2008 neprijal k uvedenému materiálu platné uznesenie, nakoľko s ním nevyslovila súhlas nadpolovičná väčšina prítomných členov výboru. Keďže výbory neprijali žiadne stanovisko k návrhu poslancov Národnej rady Slovenskej republiky Vladimíra Palka a Pavla Minárika na prijatie Vyhlásenia Národnej rady Slovenskej republiky k udalostiam v Zakaukazsku, Zahraničný výbor Národnej rady Slovenskej republiky o spoločnej správe výborov nerokoval a poveril mňa, aby som informoval Národnú radu Slovenskej republiky o výsledku rokovania. Ďakujem za slovo, pán podpredseda.
Grečková, Lea, poslankyňa NR SR (2015-05-06):
Vážená pani podpredsedníčka, kolegyne, kolegovia, pán minister, dovoľte, aby som predniesla spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky... (Prerušenie vystúpenia predsedajúcou.)
Grendel, Gábor, podpredseda NR SR (2022-04-29):
Pán poslanec Jozef Habánik.
M. Číž, podpredseda NR SR: (2008-07-01):
S reakciou na faktickú poznámku, pán poslanec Novotný, nech sa páči.
Laššáková, Jana, podpredsedníčka NR SR (2012-12-13):
Pán poslanec Podmanický.
Blanár, Juraj, podpredseda NR SR (2021-12-08):
Ďalší v rozprave vystúpi pán Miroslav Suja, nech sa páči.
M. Číž, podpredseda NR SR: (2007-02-09):
(Hlasovanie). Prítomných 126 poslancov, za návrh 77 poslancov, proti 4 poslanci, zdržalo sa 44 poslancov, nehlasoval 1 poslanec. Konštatujem, že tento návrh sme schválili. Nech sa páči.
B. Bugár, podpredseda NR SR: (2003-02-06):
Pani poslankyňa Bollová, trošku si mýlite určité veci. Hovoríte, že koľko rezolúcií má alebo porušuje Izrael, ale v tomto prípade Organizácia Spojených národov má desiatky rezolúcií, ktoré majú napomôcť odzbrojenie nie Izraela, ale Iraku. A Irak to porušuje. A mohol by som takto pokračovať, ale ja si myslím, že na ostatné múdrosti poslancov, prihlásených poslancov za Komunistickú stranu Slovenska sa neoplatí reagovať. (Potlesk.) Z. Martináková, podpredsedníčka NR SR: Za klub Hnutia za demokratické Slovensko sa do rozpravy prihlásil pán poslanec Žiak, ale pán poslanec chcel, aby som sa vás spýtala, pretože by som by vás veľmi nerada prerušovala, ak máte dlhšie vystúpenie, radšej vyhlásime obednú prestávku a vaše vystúpenie príde na rad o 14.00 hodine ako prvé. Myslím si, že to bude rozumnejšie... (Hlas v rokovacej sále.) ...ako prerušovať. Čiže chcete vystúpiť pred obedom. Ďakujem veľmi pekne, máte slovo.
Hrnčiar, Andrej, podpredseda NR SR (2018-01-30):
Pán poslanec Fecko.
Tóth, Tibor, poslanec NR SR (2011-07-12):
Nie do druhého čítania.
Bašistová, Alena, poslankyňa NR SR (2019-06-20):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady, prideľuje predložený návrh zákona na prerokovanie ústavnoprávnemu výboru, Výboru Národnej rady Slovenskej republiky pre financie a rozpočet, pre verejnú správu a regionálny rozvoj a pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci, aby predmetný návrh zákona výbory prerokovali do 6. septembra 2019 a v gestorskom výbore do 9. septembra 2019.
Lipšic, Daniel, poslanec NR SR (2015-02-18):
Ďakujem, ja už teda tri roky nie som ministrom, ale to len na, na upozornenie. Ale po prvé. Nemáte dobrú pamäť, pán podpredseda, pretože nominantom HZDS, a teda vtedy SDKÚ na post generálneho prokurátora bol doktor Bernát. Nehovorím, že by bol lepší ako doktor Trnka, to teda bola tiež teda podľa mňa chybná nominácia, ale tak to bolo. A potom v roku 2010 bol nominantom – však to si pamätáte aj vy, možno za zásluhy, ktovie – SMER-u a len SMER-u pán Trnka. A dokonca to je ešte horšie, pretože už vtedy sme vedeli, ako pôsobil sedem rokov, a napriek tomu ste ho nominovali. Čiže to vydávať za cnosť? Ešte v roku 2003 to možnože bolo proste neznalosť, ale v roku 2010 už, už veľmi ťažko. Pán podpredseda, vy ste sa vlastne nevyjadrili k meritu veci nijako, ale ubezpečujem vás, že, že kauza Gorila je vážna, a bol by som veľmi rád a podpíšem vám, osobne vám to sľubujem, schôdzu, ak ju zvoláte ku kauze Gorila. Ubezpečujem vás, podpíšem to. Zvolajte schôdzu, hovorme o tom, kedy to bolo, v ktorých rokoch, kto bol v tých bytoch, kto hovoril o dvadsať deka salámy, o všetkom môžeme hovoriť, kedykoľvek. Zvolajte to a máte môj podpis. Teraz hovoríme o niečom inom. Hovoríme o tom, že, že buď minister ešte stále de facto vlastní tú firmu, čo je vážny problém, alebo klamal, keď tvrdil, že išlo o prostriedky tretej osoby, a on je jediným disponentom. A áno, tvrdím, že tieto spory sú dubiózne. Každý má právo podať žalobu. Aj sudcovia si podávali antidiskriminačné žaloby na fiktívne proste rozdiely v platoch. A kto ich považoval za morálne a správne? Nikto. Ani vy nie. A to si myslím, že platí aj pri tejto, pri tomto spore.
Hrušovský, Pavol, predseda NR SR (2011-10-19):
Páni poslanci, len upresním, ide tu o miestne dane a miestne poplatky za komunálne odpady. Je súhlas s návrhom, aby sme odložili toto hlasovanie na 17.00 hodinu? (Súhlasná reakcia pléna.) Ďakujem pekne. Poprosím teraz pána poslanca Mateja, aby z poverenia výboru pre financie a rozpočet Národnej rade predložil návrhy hlasovaní k prerokovávanému vládnemu návrhu zákona o osobitnom odvode vybraných finančných inštitúcií a o doplnení niektorých zákonov , ktorý prerokovávame ako tlač 535 v skrátenom legislatívnom konaní. Nech sa páči, pán poslanec.
Glváč, Martin, podpredseda NR SR (2018-05-15):
Ďakujem. Otváram všeobecnú rozpravu, do rozpravy som nedostal žiadnu písomnú prihlášku. Á, pardon, dostal som dve, áno. A za klub SaS pani poslankyňa Kaščáková, a potom pani poslankyňa Natália Milanová. Nech sa páči, pani poslankyňa.
Heger, Eduard, poslanec NR SR (2019-09-10):
Ďakujem veľmi pekne, kolega Hrnko. Pamätáme si tie časy, keď v Cubic sa preberali tieto veci, a ja si veľmi dobre pamätám tie pôvodné návrhy, kde sme presne hovorili o tej štruktúre platu tak, ako som hovoril, že je hodnostná, je funkčná a potom je, samozrejme, geografická, keď to tak poviem, na základe nákladov, nákladov platov. Ja som v 2004. odchádzal z ministerstva a úplne nemal som ani dosah, lebo však schvaľovalo to samotné ministerstvo, ako, ako tá konečná verzia bola, ale teraz sám vidíte, že sa vraciame ako keby k tomu, čo sme hovorili vtedy v tom počiatku, že tieto vrstvy je dôležité zachovať, aby na jednej strane cítili vojaci férovosť v ohodnotení a na druhej strane bola zohľadnená tá geografickosť. Čo sa týka Gripenov a pána nášho tieňového ministra Jara Nagya, stanovisko OĽANO k stíhačkám je, že my nepotrebovali sme kupovať žiadne stíhačky, ani Gripeny, ani F16. My sme kľudne mohli, ale aj premiér sa k tomu tak vyjadril, istého času to hovoril, že môžme na isté obdobie prechodné spolupracovať napríklad s Poliakmi na tom, aby kryli aj náš vzdušný priestor, a to je tá cesta, pretože keď hovoríme o výcviku, keď hovoríme... (reakcia z pléna), nie zadarmo, ale za podstatne lacnejšie ako nákup stíhačiek, takže to je tá vec. A keď hovoríme o výcviku, tak mi, prosím vás, povedzte, ako k výcviku prispeje technika v štýle F16 za 2,3 mld. a viac. To je presne to, čo hovoríme, že ten výcvik sa má diať na technike, ale ktorá je relevantná k našim, k poslaniu našich ozbrojených síl. A zároveň nemôže byť len technika, musí byť aj výstroj a musia byť aj peniaze na ten výcvik. To je to, čo som hovoril, tá vyváženosť, tie vyvážené ozbrojené sily, o ktorých sme hovorili už v roku 2000 – 2001. Balanced Force, ak si dobre pamätáte to bola jedna z mantrí, o ktorej sme veľa rozprávali v tom čase pri reformách, a tá pozostáva aj z týchto troch elementov. Ďakujem pekne.
P. Hrušovský, predseda NR SR: (2005-12-14):
(Hlasovanie.) 137 prítomných, 99 za, 29 proti, 7 sa zdržalo, 2 nehlasovali. Návrh sme schválili. Poprosím pána predseda výboru, ústavnoprávneho, aby z poverenia výboru predložil Národnej rade návrhy hlasovaní k zákonu z 28. októbra, ktorým sa mení a dopĺňa zákon o slobodnom prístupe k informáciám, ktorý pán prezident vrátil na opätovné prerokovanie Národnou radou Slovenskej republiky. Páni poslanci, preruším rokovanie Národnej rady, ak nebude v rokovacej sále kľud. V taktom prostredí sa nedá rokovať! J. Drgonec, poslanec: Takže, pán predseda, budeme teraz hlasovať o návrhu, ktorý predložil, alebo o pripomienke prezidenta Slovenskej republiky, ktorá znie: V čl. I sa vypúšťa 17. bod. Doterajší 18. až 20. sa označujú ako 17. bod až 19. bod. Gestorský výbor odporúča túto formuláciu alebo túto pripomienku schváliť.
Szőllős, Ján, poslanec NR SR (2023-03-16):
Vážení kolegovia, poslankyne a poslanci, vážení pán predsedajúci, dovoľujem si ako jeden z predkladateľov predložiť tento návrh zákona, ktorým sa mení a dopĺňa zákon č. 308/1991 o slobode náboženskej viery a postavení cirkví a náboženských spoločností. Hlavným cieľom predkladaného návrhu zákona je sprístupnenie kolektívneho práva na slobodu náboženského presvedčenia prostredníctvom sprístupnenia združovania sa v náboženských združeniach, ktoré budú riadne registrovanými a evidovanými cirkevnými subjektmi. Čiže tu som uviedol hlavný cieľ. Dôvod je ten, že táto problematika nie je doriešená u nás. Je to taká medzera v práve. Samozrejme, celá táto problematika registrácie cirkví a náboženských spoločností sa, je zložitá a možno, počul som aj také návrhy, že by bolo potrebné zmeniť celý zákon. Ale to nie je ambíciou poslaneckého návrhu. Riešime len jednu jedinú vec, aby bolo umožnené mať právnu subjektivitu aj menším spoločenstvám, ktoré tu reálne existujú a fungujú a nie je pre nich reálne dosiahnuť 50-tisíc členov na registráciu, ako je to podľa súčasného zákona. Takže toto je stručne to zdôvodnenie. Viac k tomu poviem v rozprave, aby bolo možné reagovať, do ktorej sa ako prvý hlásim.
Fronc, Martin, poslanec NR SR (2015-12-04):
Ďakujem pekne, pán podpredseda. Pani kolegyňa, asi vy mi na to odpovedať nebudete vedieť, ale ja sa priznám, že nerozumiem tomu argumentu, ktorý stále hovorí, že treba predĺžiť tú dobu, aby bol dostatočný čas na získanie informácií z iných krajín. Pri dnešných komunikačných prostriedkoch si myslím, že tá informácia prebehne v priebehu minút a hodiny. A ako dôkaz, prepáčte, ja si rád nechám vysvetliť, dnes, keď si idem kúpiť náhradný diel, nikde ho nemajú, ale do 24 hodín mi ho dovezú, a to fyzicky dovezú, aj keď to treba doviesť z veľkoskladu z Amsterdamu, tak to určite dovezú do 48 hodín. Čiže rád by som si nechal vysvetliť, jako je to naozaj s tým nebezpečenstvom, že jednoducho sa nestihne preniesť príslušná informácia. Ďakujem.
Jurinová, Erika, podpredsedníčka NR SR (2014-11-08):
Ďakujeme, pán poslanec. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Poliačik.
Kollár, Boris, predseda NR SR (2022-06-28):
To treba odhlasovať. Pán poslanec Šudík. Aha, to je rozprava už. Tak pardon, ospravedlňujem sa. Tak o dve minúty. Je teraz dvojminútová prestávka, aby tí, ktorí chcú odísť zo sály, mohli, aby sme nevyrušovali diskutujúcich a o dve minúty začíname v rozprave. (Prestávka.)
Shahzad, Silvia, poslankyňa NR SR (2016-12-01):
Ďakujem. Ja sa ospravedlňujem aj kolegom, že takto obťažujem a pýtam sa všetkých ministrov naozaj jednu a tú istú otázku na sekundárne kontaktné miesta na jednotlivých ministerstvách. Ale ja som sa chcela opýtať priamo na tých konkrétnych ministerstvách, ale tých ľudí som na mnohých ministerstvách jednak nenašla a jednak vôbec netušili, že v podstate takúto tému majú na starosti. Takže chcela by som práve, aby sa táto situácia napravila a jedno z takých ministerstiev bola aj ministerstvo financií, kde sa márne snažím zistiť odpoveď na otázku, že či aj do rozpočtu bola nejakým spôsobom zakomponovaná a ako implementácia Dohovoru OSN. A do dnešného dňa sa mi podarilo zistiť maximálne telefónne číslo, ale nepodarilo sa mi s danou osobou sa skontaktovať. Takže moja otázka je, že ako to funguje.
P. Paška, predseda NR SR: (2008-11-05):
(Hlasovanie.) 135 prítomných, 77 za, 38 proti, 20 sa zdržalo. Konštatujem, že sme schválili vládny návrh novely zákona č. 757/2004 Z. z. o súdoch. Pán poslanec Kubánek uvedie v druhom čítaní hlasovanie o vládnom návrhu zákona o organizovaní verejných telovýchovných podujatí, športových podujatí a turistických podujatí a o zmene a doplnení niektorých zákonov . Je to tlač 679.
Hort, Milan, podpredseda NR SR (2011-05-19):
Ďakujem. Ďalšou otázkou, na ktorú môžeme odpovedať, vidím, že pani poslankyňa Magda Košútová je prítomná v sále, je otázka, ktorá je adresovaná ministrovi pôdohospodárstva a rozvoja vidieka Slovenskej republiky Zsoltovi Simonovi. Pán minister, poprosím, skúste zaujať miesto v sále. Otázka znie: „Vážený pán minister, zámer ministerstva financií je radikálne zvýšiť dane z nehnuteľností. Máte vyčíslené, ako to zaťaží poľnohospodárov, už aj tak ťažko skúšaných experimentmi ministerstva financií?“ Nech sa páči, pán minister.
Glváč, Martin, podpredseda NR SR (2019-09-20):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto ústne. Nie je tomu tak, iba pán navrhovateľ. Končím možnosť prihlásiť sa. Nech sa páči.
Bugár, Béla, podpredseda NR SR (2011-04-06):
Vyhlasujem rozpravu o tomto bode programu za skončenú. Pán navrhovateľ, nech sa páči, môžete sa vyjadriť k rozprave.
Vaľová, Jana, poslankyňa NR SR (2019-06-26):
Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c zákona o rokovacom poriadku prerokovať predložený návrh zákona v druhom čítaní.
Žitňanská, Lucia, podpredsedníčka vlády a ministerka spravodlivosti SR (2017-05-10):
Ďakujem pekne, pán predsedajúci. Vážený pán predsedajúci, vážené dámy, vážení páni, na rokovanie Národnej rady predkladám vládny návrh zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení ďalších zákonov. Návrh zákona bol vypracovaný na základe programového vyhlásenia vlády a týmto návrhom zákona sa aj časť programu spravodlivosť, súdnictvo napĺňa. Časti, ktoré sú súčasťou tohto návrhu zákona, vyplývajú aj z Akčného plánu Iniciatívy pre otvorené vládnutie a posilnenie Akčného plánu na posilnenie Slovenskej republiky ako právneho štátu. Mojou prioritou na ministerstve spravodlivosti je zlepšovať prístup k spravodlivosti a mám za to, že aj tieto zmeny prispejú k napĺňaniu práva na spravodlivý súdny proces garantovaný v ústave a to možno trošku z iného uhlu pohľadu. A síce z toho uhlu pohľadu, že tento návrh zákona prispeje k efektívnejšiemu manažovaniu súdnictva ako takého, vyššej transparentnosti niektorých procesov, najmä pokiaľ ide o výber sudcov, a k lepšej uplatniteľnosti systému hodnotenia a vyvodzovania zodpovednosti, pokiaľ ide o sudcov. Navrhované zmeny majú zabezpečiť predovšetkým, aby obsadzovanie voľných sudcovských miest bolo pružnejšie a aby sme podstatne skrátili celý proces pri obsadzovaní voľných miest sudcov, ktorý dnes trvá až rok. Aby sa zefektívnil proces pravidelného hodnotenia práce sudcov a aby toto hodnotenie plnilo svoju funkciu a podliehalo verejnej kontrole a aby disciplinárne konania netrvali tak dlho a aby sme mali účinné nástroje na prieťahy v samotných disciplinárnych konaniach. Pokiaľ ide o výberové konania na miesta sudcov, myslím, že zákonom nastavená úroveň transparentnosti aj kritériá výberu sudcov sú dnes nastavené tak, že nejaké zásadné zmeny tu už naozaj nie sú nevyhnutné. Máme ale dva zásadné problémy. Tým jedným je čas, ktorý uplynie odvtedy, odkedy sa uvoľní miesto sudcu na súde po jeho reálne obsadenie. Tento proces po zavedení takzvaných previerok sudcov sa predĺžil niekedy na deväť mesiacov až rok. Pre ilustráciu môžem povedať, že keď som avizovala pri prerokovávaní nových pravidiel exekúcií, že sa spúšťa proces výberových konaní na sudcov, tak sudcovia na osobitné pracovisko... (Prerušenie vystúpenia predsedajúcim.)
P. Hrušovský, predseda NR SR: (2005-10-25):
(Hlasovanie.) 128 prítomných, 125 za návrh, 1 sa zdržal, 2 nehlasovali. Návrh sme schválili. Tým sme odhlasovali všetky prerokované body. Panie poslankyne, páni poslanci, vyhlasujem desaťminútovú prestávku. Budeme pokračovať o 18.00 hodine. (Prerušenie rokovania o 17.47 hodine). (Pokračovanie rokovania o 18.00 hodine.)
Danko, Andrej, podpredseda NR SR (2024-01-25):
Pokračujeme v rozprave. Pán poslanec Matovič, ak dovolíte, na tri minúty krátku prestávku, 16.45 h by sme... (Reakcie z pléna.) Stačí tri, dobre? (Krátka prestávka.)
Hrnčiar, Andrej, podpredseda NR SR (2018-11-27):
Ďalším bodom programu... Procedurálny návrh, nech sa páči.
Hlina, Alojz, poslanec NR SR (2014-11-09):
Ďakujem veľmi pekne. No ešte, že tu nie je Števo Kuffa, lebo ten vždycky tak hrúzil, čo by tu niekto mohol pustiť. A myslím, že je to správne, že sme videli, len čo... Takto to poviem: my sme videli kreatúru vo vyťahanej mikine, hej? Ale, žiaľ, aj tu sedia kreatúry v oblekoch, viete. A možno ja budem zmierlivejší k tým kreatúram v mikine, lebo to je ich svet. Ale koľkých ste tu prepašovali v oblekoch? Koľkí tu chodia, potľapkávajú tam, tam, behajú jak splašené myšičky, tam, toto. Z tohto ide hrúza. Z toho ide strach, vážení. Lebo niektoré rodiny aj v Amerike nezačali teda ako svätý František, ale ich deti sa učili po francúzsky a hrať na klavíri. Vy, vaša nová generácia, to nie sú vzdelanci z elitných univerzít, hodnotoví nejakí ľudia, to sú, to sú, ja nechcem to meno povedať, ale aj mne je jedno, ale z toho ide strach, ale aj strach pre ľudí tejto krajiny. Lebo vám nevadia, vám dokonca vyhovujú. Vám dokonca takíto ľudia, takíto hujerovci a spol. vám vyhovujú. Vy ich využijete, vy ich použijete, vy ich zneužijete, vy ich jak nadržaného buldoga pustíte na niekoho, hodíte mu niečo na stôl. Povedia: to je presne váš svet, vážení. Ale na konci tohto celého príbehu to takto dlho sa vydržať nedá. Ono sa to zbiera a zbiera. Áno, ten človek, to je svojím spôsobom nešťastný človek, však ale ja akcentujem to, že tu sú v zásade možno ešte horší, ale v oblekoch.
Klus, Martin, podpredseda NR SR (2019-12-03):
Ďakujem, evidujem jednu faktickú poznámku. Nech sa páči, pán poslanec Dostál.
Pčolinský, Peter, podpredseda NR SR (2023-05-25):
Ďakujem pekne. A teraz vystúpi v rozprave pán poslanec Dostál.
Kollár, Boris, predseda NR SR (2022-12-02):
Prosím, prezentujme sa a hlasujeme. (Hlasovanie.) Prítomných 129 poslancov, za 72, proti 12, zdržalo sa 44, nehlasoval 1. Konštatujem, že sme schválili návrh novely zákona č. 154/2001 Z. z. o prokurátoroch. Pokračujeme hlasovaním o bode 33 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch. Je to tlač 1204, 1214. Spoločným spravodajcom je predseda výboru pre sociálne veci pán poslanec Vladimír Ledecký. Prosím ho, aby uvádzal hlasovanie. (Reakcia z pléna.) Je to bod tisíc, tisíc, tlač je to 1214. Bod 33 schváleného programu. (Hlasovanie o vládnom návrhu zákona, ktorým sa mení a dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1214.)
Baláž, Radovan, poslanec NR SR (2019-06-19):
Teraz dajte, prosím, hlasovať o bodoch č. 2 a 3 z môjho pozmeňujúceho návrhu.
P. Hrušovský, podpredseda NR SR: (2001-10-26):
(Hlasovanie.) Prítomných je 84 poslancov, za 74, zdržalo sa 9, nehlasoval 1. Uvedené body zo spoločnej správy sme schválili. Ďalší návrh. V. Maňka, poslanec: Ďalej budeme hlasovať o troch bodoch zo spoločnej správy, ktoré gestorský výbor odporúča neschváliť, a to sú body číslo 8, 23 a 25.
Blanár, Juraj, podpredseda NR SR (2022-12-08):
Ale prosím vás, nekomentujte moje riadenie, pretože je to moja právomoc, idem v zmysle rokovacieho poriadku.
Jaurová, Zora, poslankyňa NR SR (2023-12-15):
Ďakujem a ďakujem aj kolegyni Gažovičovej, že nasvietila ešte to nezmyselné zriaďovanie nového ministerstva v skrátenom legislatívnom procese ešte z iného svetla. Ja sa k tomu ešte podrobnejšie vyjadrím aj v ústnej rozprave, ale chcela by som povedať jednu vec, že keď zriaďujeme v takom rýchlom konaní nový orgán ústrednej štátnej správy, tak ono to do veľkej miery hovorí o tom, aké priority má vláda pred sebou a ako vidí našu budúcnosť a aké sú možno také akútne výzvy. A ja sa teda pýtam, že prečo napríklad nezriadime ministerstvo inovácií, ktoré majú mnohé krajiny v Európe. Prečo nezriadime ministerstvo vyrovnávania rozdielov? Prečo nezriadime ministerstvo ekológie a udržateľného rozvoja, alebo ministerstvo digitálnej transformácie, či ministerstvo rovnosti? To sú všetko ministerstvá, ktoré majú iné európske krajiny. Nie, my ideme zriadiť ministerstvo športu a cestovného ruchu. A ono to vlastne hovorí, že naša vláda vidí našu budúcnosť tak, že my budeme športovať a dovolenkovať a za ten čas iní budú inovovať, vyrovnávať rozdiely, využívať digitálnu a zelenú transformáciu a presadzovať rovný prístup ku všetkým ľuďom a ja teda nechávam na posúdenie tu prítomných poslancov, že ktoré z tých krajín majú skutočnú budúcnosť. Ďakujem pekne. (Potlesk.)
Žiga, Peter, minister životného prostredia SR (2012-10-16):
Ďakujem pekne, pani predsedajúca. Vážené panie poslankyne, páni poslanci, vládny návrh zákona, ktorým sa mení a dopĺňa zákon č. 15/2005 o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene o doplnení niektorých zákonov v znení neskorších predpisov a ktorým sa menia a dopĺňajú niektoré zákony v znení neskorších predpisov, predkladám najmä z dôvodu potreby implementácie niektorých ustanovení nariadenia Európskeho parlamentu a Rady č. 1007/2009 zo 16. septembra 2009 o obchodovaní s výrobkami z tuleňov a nariadenia Komisie č. 737/2010 z 10. augusta 2010, ktorým sa ustanovujú podrobné pravidlá vykonávania nariadenia Európskeho parlamentu a Rady o obchodovaní s výrobkami z tuleňov. Návrh zákona sa predkladá aj z dôvodu nevyhnutných zmien niektorých ustanovení zákona z dôvodov vyplývajúcich z aplikačnej praxe orgánov štátnej správy v oblasti obchodovania s druhmi voľne žijúcich živočíchov a voľne rastúcich rastlín. Návrh zákona je v súlade s Ústavou Slovenskej republiky a s medzinárodnými zmluvami a dokumentmi, ktorými je Slovenská republika viazaná. Verím, že predložený vládny návrh zákona postúpite do druhého čítania. Ďakujem, skončil som, pani predsedajúca.
Grendel, Gábor, podpredseda NR SR (2022-03-22):
Záverečné slovo, pán spravodajca, nech sa páči.
Jurinová, Erika, podpredsedníčka NR SR (2013-03-26):
Ďakujem pekne. Chce sa vyjadriť aj pán spravodajca k rozprave? (Reakcia spravodajcu.) Prerušujem rokovanie o tomto bode programu. Vzhľadom na to, že máme tri minúty do konca rokovania, chcem sa opýtať pána Hlinu, máte toho na viac ako na tri minúty? (Reakcia poslanca.) Takže týmto by som ukončila rokovanie dnešného dňa, stretneme sa zajtra ráno o 9.00 hodine a budeme pokračovať teda návrhom zákona pána poslanca Hlinu na vydanie zákona, ktorým sa mení zákon o príspevku pri narodení dieťaťa. Takže pekný večer vám prajem. (Prerušenie rokovania o 19.00 hodine.)
Bugár, Béla, podpredseda NR SR (2011-11-30):
Pán poslanec, možnože vy viete, o čo sa jedná, ale pán poslanec tu musí predložiť tú variantu, o ktorej budeme hlasovať. Nech sa páči.
Babič, Ján, poslanec NR SR (2012-11-28):
V rozprave vystúpili traja poslanci, z ktorých dvaja, pán Huba, pán Mičovský, podali pozmeňujúce návrhy. A najprv však budeme hlasovať o bodoch zo spoločnej správy. Prosím, pán predseda, aby ste dali hlasovať o bodoch spoločnej správy 1 až 16 s odporúčaním gestorského výboru schváliť.
J. Halecký, poslanec: (2009-10-30):
Ďalej by som to chcel trošku glosovať tým, že republiku sa v 90. rokoch nedoviedlo ku krachu a nebol vyhlasovaný bankrot na Slovensko, ale bola to ťažká doba nielen z toho dôvodu, že vznikal nový štát, vzniklo Slovensko, ale úplne sa menilo hospodárstvo. Predsa ekonomicky a socialisticky riadené hospodárstvo sa menilo na trhovoekonomické. To znamená, že všetky podniky, tých 90 % podnikov išlo do iných väzieb, do iných súvislostí. Takže je samozrejmé, že prichádzalo to ku krachu, k zlému hospodáreniu. Padla väzba na Sovietsky zväz, na RVHP a v tom udržať republiku, aby fungovala, aby skutočne nekrachovala, ako v konsolidovanej dobe niektoré podniky krachujú, má to svoje aj takéto dôsledky, aké boli. Mimo iných negatív, ktoré, samozrejme, že o tom možno diskutovať. K rozpočtu chcem povedať, že ste povedali, že nie je prosociálny. Je. Z toho dôvodu, že rezorty, ktoré garantujú sociálny stav, majú na rast. Rezorty, ktoré negarantujú, na rast nemajú a valorizujú sa všetky príspevky a dôchodky, to, čo je zárukou... (Prerušenie vystúpenia časomerom.)
Pellegrini, Peter, predseda NR SR (2015-10-01):
Ďakujem pekne. Dávam teraz slovo spravodajcovi Miroslavovi Kadúcovi, ktoré určil navrhnutý gestorský výbor. Nech sa páči.
Bugár, Béla, podpredseda NR SR (2016-10-20):
Prezentujme sa a hlasujme o návrhu prerokovať tento návrh, vládny návrh zákona v druhom čítaní. (Hlasovanie.) Prítomných 143 poslancov, za 103, zdržalo sa 39, 1 nehlasoval. Konštatujem, že návrh sme schválili. Nech sa páči.
Heger, Eduard, poslanec NR SR (2019-09-13):
Ďakujem pekne. Len kratučko. Pán Podmanický, blato? Tam ste hore. Žiadne blato som na premiéra nehádzal, ale asi ste nepočúvali. Chcem by som sa opýtať, myslel som, že lídrom vašej strany je pán Fico a budeme sa baviť o jeho popularite. Pán Kéry, daňové priznania zobral Robert Fico, a protiprávne. Na to si veľmi dobre pamätám. (Reakcia z pléna a smiech v sále.) Pán Fico na tlačovej besede mával daňovými priznaniami Igora Matoviča. Kde bol? To sa ho opýtajte vy ako jeho straník, ale nie je do smiechu, že niekto máva cudzími daňovými priznaniami, hoci k ním nemá prístup. Toto je vaša politika! Takto to presne robíte! Urobí skutok, ktorý by nemal. Smejete sa a nie je za to ani potrestaný. Pán Kvorka, predviedli ste krásne stranícke myslenie. To je to, čo mi radíte. Všetko riešiť iba, starajte sa o vlastnú stranu, to ste mi odkázali. Ja hovorím, že poslanci sú tu pre ľudí. Pán Jarjabek, vaše pocity riešiť nebudem. Ďakujem.
Drobný, Stanislav, poslanec NR SR (2017-06-16):
Vážená pani predsedajúca, vážené panie poslankyne, vážení páni poslanci, vážení prítomní, Slovenská republika má za celé roky svojej existencie len jedno úspešné referendum, a to o vstupe do Európskej únie. Aj to napriek obrovskej a drahej mediálnej kampani prešlo len tesne s účasťou 52,15 %. Myslím, že každému z nás je jasné, že 50-percentná hranica účasti voličov na referende je pre akékoľvek budúce referendum zničujúca. Preto podľa tohto návrhu by bolo referendum platné v prípade, ak sa ho zúčastní minimálne polovica z počtu voličov, ktorí sa zúčastnili posledných parlamentných volieb. Že ide o číslo postačujúce, uvediem na príklade. Z princípov parlamentnej demokracie vyplýva, že vláda musí získať dôveru väčšiny v parlamente a väčšina v parlamente musí vo voľbách získať hlasy minimálne polovice voličov, inak by nebola väčšinou. A ak je polovica voličov z parlamentných volieb zastúpená svojimi poslancami dostačujúca na dôveru vláde, tak potom je rovnako postačujúca na platné referendum. To už ani nespomínam našich europoslancov, ktorí svoje mandáty získali vo voľbách s účasťou 13, 05 %. Dnes tu pred nami stojí zásadná otázka: Máme alebo nemáme dať občanom Slovenska do rúk nástroj, ktorým môžu priamo ovplyvňovať dôležité rozhodnutia v ich krajine? Ja osobne si myslím, že my im ten nástroj dať musíme. Po mnohých nesprávnych rozhodnutiach v posledných mesiacoch dôvera občanov v systém mimoriadne klesá. Nedá sa dlhodobo pristupovať k správe vecí verejných bohorovným štýlom, že my máme na všetko mandát, lebo voliči nám dali hlas. Vážení kolegovia z MOST-u či bývalej SIET-e, povedali ste pred voľbami svojim voličom o tom, že pôjdete v prípade potreby do vlády s Robertom Ficom? Ktorá zo strán pred voľbami otvorene povedala svojim voličom, že je za prijatie diktátu Únie ohľadom presídľovania migrantov na Slovensku? Tu snáď len MOST – HÍD bol úprimný a stálo ho to nejaké to poslanecké miesto. Dámy a páni, musíme otočiť tento trend rozkladu demokracie, volič nemôže byť naďalej v tejto krajine v takejto miere klamaný. Slovo volič nie je od slova vôl. Volič musí mať možnosť sa v referende vyjadriť k existenčne dôležitým otázkam spoločenského vývoja. Napríklad teraz je čas spýtať sa občana konkrétne na otázku povinných kvót presídľovania migrantov na Slovensku. Nie je to vec, kde my máme morálne právo rozhodnúť, teda určite nemáme morálne právo hlasovať za prijatie požiadaviek Bruselu. Rovnako bez referenda nemáme morálne právo rozpustiť slovenskú štátnosť v nijakom jadre Únie. Vážení kolegovia, dôverujme svojim voličom, dajme im funkčné referendum a podporte tento návrh. Ďakujem za pozornosť.
L. Miklós, minister životného prostredia SR: (2003-01-14):
Táto krátka novela zákona sa týka totižto jedinej veci, a to pomoci obciam, aby naozaj mohli rozbehnúť kompetencie v stavebnom poriadku. Len veľmi krátko odôvodnenie. Ako viete, od 1. 1. je stavebným úradom každá obec. U nás je okolo 3-tisíc obcí, ale doteraz stavebný poriadok na okresných úradoch v plnej šírke vykonávalo len 240 úradníkov. To znamená, že týchto 240 úradníkov by sa malo nejakým spôsobom rozdeliť na obce, respektíve ich pracovné miesta, a ich platy by sa mali presunúť na obce. To je mimoriadne ťažká úloha a najväčší problém miest a obcí bol práve v tom, že tento počet pracovných miest, tento objem peňazí nebude stačiť na výkon. S tým sme uzrozumení, a preto, aj nám keď celkom nepatrí, aby sme hodnotili, alebo aby sme zasahovali do krajských a okresných úradov, pretože je to v kompetencii ministerstva vnútra, napriek tomu chceme pomôcť, a preto sme si dovolili vypracovať túto malú novelu  zákona. Podstata tejto malej novely tkvie v dvoch ustanoveniach. Prvé ustanovenie je, že zrušíme na okresnom úrade odvolacie konanie. A druhé, že z okresných úradov prejde na obce aj vyvlastňovanie. Tým sa uvoľnia ďalšie pracovné miesta a celkom je teda v tomto momente  možné presunúť z okresných úradov na obce 440 pracovných miest aj s príslušným objemom miezd. Vážené pani poslankyne, vážení páni poslanci, toto je podstata návrhu. Na jednu vec by som vás chcel upozorniť. Máme tu jeden problémik. My sme chceli, aby táto novela prešla alebo mala účinnosť od 1. 1. Žiaľbohu, nedalo sa to stihnúť. Preto tu bude určitý maličký problém - jeden mesiac medzi 1. marcom a 1. aprílom. Ale veríme, že okresné úrady aj obce pretrpia tento jeden mesiac a prosím, aby ste si túto maličkú, by som povedal, nečistotu, nejako nevšimli. Nijaké iné možné riešenie nevidíme, lebo naozaj by sme chceli, keď už politická dohoda bola taká, že stavebný poriadok bude v kompetencii obcí, aby naozaj tieto obce mohli stavebný poriadok aj vykonávať. Ďakujem pekne. Verím, že podporíte návrh do druhého čítania.
Baránik, Alojz, poslanec NR SR (2018-02-01):
Ďakujem kolegovi Dostálovi za to, že sa tejto téme zavenoval. Je v tom nejaký problém – zavenoval? (Prerušenie vystúpenia predsedajúcim.)
Paška, Pavol, predseda NR SR (2012-10-18):
Hlasujeme. (Hlasovanie.) 135 prítomných, 78 za, 42 proti, 14 sa zdržalo, 1 nehlasoval. Tieto body sme schválili.
Grendel, Gábor, podpredseda NR SR (2022-12-07):
Pán poslanec Blcháč.
Klus, Martin, poslanec NR SR (2016-04-22):
Ďakujem veľmi pekne za slovo. Pán Kotleba povedal, že Slovensko nemá šancu reformovať Európsku úniu, ja osobne sa domnievam, že to nie je celkom pravda a máme na to všetky predpoklady, napr. aj prostredníctvom nášho predsedníctva v Rade Európskej únie. Takže privítam, keď sa aj poslanci za jeho politickú stranu začnú aktívnejšie vyjadrovať k tomu, ako si predstavujú napríklad naše priority v tejto súvislosti. Povedal, že len hlupák môže ukladať našu bezpečnosť do rúk Severoatlantickej aliancie. Ja sa tu verejne hlásim k tomu, že som hlupák, aspoň teda z pohľadu pána Kotlebu, pretože ja si práveže myslím, že Severoatlantická aliancia je nateraz jedinou alternatívou, ako zabezpečiť ochranu a bezpečnosť Slovenskej republiky. A možno by bolo dobré poznať aj prepočet, na ktorý som sa pýtal aj jeho kolegov na výbore pre európske záležitosti, ako si predstavuje zabezpečenie ochrany nášho územia v samostatnej réžii, o to zvlášť, že sme najmenšou krajinou v okolí a naši susedia sú všetci väčší, o to zvlášť, že tu máme reálne hrozby, predovšetkým z východu, tak ako sa to stalo napríklad nedávno na Kryme. A ak pán Kotleba hovorí o tom, že dnes Severoatlantická aliancia nevie ochrániť Slovensko alebo teda členské štáty ani len podľa neho organizovaným náporom civilistov, rád by som sa ho opýtal, čo s tým má spoločné Severoatlantická aliancia a ako konkrétne si predstavuje, že by nás mala táto inštitúcia chrániť pred civilistami, ktorí sem podľa neho organizovane prichádzajú, či by to malo byť napríklad potápanie týchto lodí, či by to malo byť napríklad strieľanie týchto ľudí, lebo uvedomme si, prosím, že Severoatlantická aliancia je bezpečnostná organizácia a nemá, bohužiaľ, v tejto súvislosti žiadne zásadnejšie kompetencie s výnimkou patroly, ktorá sa už dnes deje. A na druhej strane musím povedať, že s ním súhlasím v tom, že ak niekomu záleží na Slovensku, tak nepodporí programové vyhlásenie vlády... (Prerušenie vystúpenia časomerom.)
Budaj, Ján, poslanec NR SR (2016-10-14):
Ďakujem pekne. Vidím, že naozaj pán minister vnikol do celej tej problematiky. Požiadavky ZMOS-u skutočne vnášajú ďalší nevyskúšaný a relatívne dosť subjektívny prvok do problematiky a dosť nečakaný prvok, ktorý iste dáva samospráve ešte jednu páku akoby v celom tom procese. Som veľmi rád, že ste to odlíšili. A pokiaľ by sa riešila Bratislava a Košice separátne, samozrejme, ja sa poradím s poslancami, ktorí sú z Banskej Bystrice, ako vidia tú situáciu. Ale je pravda, že zákony sú špecifické, lex specialis sú o týchto dvoch mestách, čiže tam by to umožňovalo určite znižovať to kvórum nešťastnej petície. Ja prinášam návrh s nulovou petíciou, čiže tak, aby mestá si mohli samy rozhodovať, ale veľmi špecificky, lebo naozaj v živote som nehral ruletu, ale chápem, že k istej noblese a k istej európskej úrovni hotelov patrí aj možnosť ponúknuť takúto zábavu. Čiže ja som vedený snahou skutočne obmedziť špinavý gambling, ktorý ohrozuje vlastne chudobných alebo mladých ľudí. Nepoškodiť obchod v tomto meste alebo v mestách Slovenska. A, samozrejme, máte pravdu, že to potom tie mestá budú mať na vážkach príjem do kasy verzus záujem občanov. Ale tak je to pri každej dani alebo pri každom rozhodovaní v samospráve. Musia si potom pred občanmi obhájiť, že na niektoré veci peniaze nezostanú. A v každom prípade aj ďakujem za túto podanú ruku, by som povedal, podanú ruku k dialógu nad týmto zákonom. Ďakujem.
Horecký, Ján, poslanec NR SR (2024-01-08):
Ďakujem pekne za slovo. Ďakujem, pani kolegyňa, za veľmi dobrý a profesionálny príspevok od exministerky spravodlivosti. Mal som možnosť z blízka vidieť prácu pána Viliama Karasa a tiež celú tú snahu odbornej spoločno... odbornej verejnosti, zainteresovaných odborníkov pri príprave veľkej novely Trestného zákona, ktorá profesionálnym a riadnym spôsobom reagovala na potrebné zmeny, ktoré boli prichystané. No, čudujem sa, že keď už predkla... dostávame tento zákon v skrátenom legislatívnom konaní, tento súčasný vládny zákon, že nenadväzuje, necizeluje pripravovaný profesionálne a dlhodobo vládny návrh zákona. Svedčí to teda nie o snahe predložiť kvalitný materiál. A to pripomínam, že právny štát, trestná politika, presadzovanie práva a spravodlivosti patria k civilizačným základom a nastavujú vôbec kultúru správania a pravidlá správania v celej krajine. Demonštrovala to aj pani Kolíková na konkrétnych ilustračných príkladoch pri sadzbách, keď väčšia škoda má začínať až od 35 000 euro, tak za mňa to je jednoducho pozvánka pre všetkých vykrádačov bytov, pre všetkých zlodejov áut, že do tejto sumy, nad ktorú oni väčšinou nedosiahnu, tak im nič závažné nehrozí. Ja nechcem, aby sme žili v krajine, kde sa takýmto spôsobom pohŕda bezpečnosťou a právnou istotou a spravodlivosťou v tejto krajine. Nezažil som a nikdy som nepočul, že by niekto predkladal... (Prerušenie vystúpenia časomerom.)
Érsek, Árpád, minister dopravy a výstavby SR (2017-10-11):
Ďakujem za slovo. Vážený pán predsedajúci, vážené poslankyne, poslanci, na rokovanie pléna Národnej rady predkladám návrh na vyslovenie súhlasu Národnej rady Slovenskej republiky s Aktmi Svetovej poštovej únie – Deviatym dodatkovým protokolom Ústavy Svetovej poštovej únie, Prvým dodatkovým protokolu Generálneho poriadku Svetovej poštovej únie, Svetovým poštovým dohovorom a Dohodou o poštových platobných službách, prijatých na 26. svetovom poštovom kongrese v Istanbule 19. 9. až 7. 10. 2016, s ktorými vláda Slovenskej republiky vyslovila súhlas uznesením č. 421 zo dňa 13. septembra 2017. Predložené Akty Svetovej poštovej únie upravujú najmä spoločné pravidlá zabezpečenia poskytovania poštových služieb medzinárodného styku. Ide o mnohostranné zmluvy prezidentskej povahy v zmysle čl. 7 ods. 5 Ústavy Slovenskej republiky, ktoré majú prednosť pred zákonmi Slovenskej republiky a upravujú práva a povinnosti fyzických osôb, právnických osôb pri poskytovaní poštových služieb v medzinárodnom styku, ako aj podmienky členstva v Svetovej poštovej únii a povinnosti členských krajín a ich určených poštových podnikov. Žiadam o podporu. Ďakujem, to je všetko.
Hort, Milan, podpredseda NR SR (2010-08-04):
Ďalej pán poslanec Ondrej Dostál s faktickou poznámkou. Nech sa páči.
Žiga, Peter, podpredseda NR SR (2023-11-14):
Ďakujem. Ďalší v rozprave vystúpia, o slovo požiadal pán podpredseda parlamentu pán Šimečka. Nech sa páči.
Kuffa, Štefan, poslanec NR SR (2022-05-10):
Naopak, pán kolega, ja sa musím zastať predsedu zahraničného výboru Mariána Kéryho, ktorý si zodpovedne plní funkciu. Za to, že má názor iný možno na konflikt, ktorý je na Ukrajine, prosím vás pekne, ja od februára, ale nie od toho 28. februára, ale už dávno ako predtým, možno od januára, tak odporná propaganda, ktorá sa tuná spustila, no tak my všetci len teraz budeme zvelebovať Zelenského. Včera tuším vyhlásil to, že keď Slovenská republika neodmietne dodávky plynu, no tak on odpojí Slovenskú republiku od dodávok plynu. Prosím vás pekne, to vy na to nereagujete? To čo to má znamenať? Čo to má znamenať? My milióny hektolitrov nafty a benzínu posielame na Ukrajinu, ktoré idú hore komínom. Kde ste ekoteroristi? To vám nevadí, že z Ameriky my dovážame teraz ropu, ideme dovážať ropu a plyn? To nám nikomu nevadí? Tak toto je tá ekológia, ktorú vy tuná hlásate? Prosím vás pekne, to je tak hnusná a odporná propaganda jak za čias studenej vojny, ktorú sme tu mali za komunizmu. Taká je hnusná a odporná tá propaganda. Keď sme aj počuli, na zahraničnom výbore sme mali ešte pred tým konfliktom na Ukrajine pozvaného jak ruského, tak ukrajinského veľvyslanca. No viete, tak som sa zamyslel ako nad tým. Áno, môžte to nazvať propaganda, ale ruský veľvyslanec sa sťažoval, že na Ukrajine v Odese zaživa upaľujú ľudí, na Ukrajine, a to bolo ešte pred tým konfliktom na Ukrajine. Prosím vás pekne, len to, čo povie Zelenskyj, tak to je to sväté a posvätné. Už kto si, keď si dovolí Zelenského alebo Ukrajinu kritizovať, no tak je už označený za rusofila a podobne. Nesúhlasím s tým, aby sme predsedu zahraničného výboru odvolávali.
Zvolenská, Zuzana, ministerka zdravotníctva SR (2012-10-16):
Ďakujem. Vážená pani predsedajúca, vážené panie poslankyne, páni poslanci, predložený návrh je v súlade s Plánom legislatívnych úloh vlády Slovenskej republiky na II. polrok 2012. Rieši aplikačné problémy niektorých ustanovení, napríklad ustanovení upravujúcich oznamovacie povinnosti v praxi. V súlade s opatreniami vyplývajúcimi z programového vyhláseniami vlády Slovenskej republiky, ktorých cieľom je konsolidácia verejných financií a celkové zníženie deficitu verejných financií, navrhuje osobitný režim ročného zúčtovania zdravotného poistenia pre príjem z dividend, pričom sa vynímajú zo súčasného režimu tak, aby iné príjmy neznižovali základ pre výpočet odvodov z dividend. Na zdravotné odvody z dividend sa bude vzťahovať vyšší vymeriavací maximálny základ ako pre ostatné príjmy a zdravotné odvody budú vyberané formou zrážky pri výplate. V záujme transparentnosti prerozdeľovania poistného zavádza aj kontrolný mechanizmus zaraďovania poistencov do farmaceuticko-nákladových skupín. Vážená pani predsedajúca, vážené panie poslanci, páni poslanci, dovoľte mi vysloviť presvedčenie, že predložený návrh zákona podporíte. Ďakujem pekne.
Laššáková, Jana, podpredsedníčka NR SR (2013-10-25):
S reakciou pán poslanec Brocka, nech sa páči.
Lipšic, Daniel, poslanec NR SR (2015-04-22):
Pretože my sme tri dni prosili vládnu koalíciu, aby konkrétny návrh predstavila. Odpoveďou na to väčšinou bol len taký zastretý pohľad do medzikozmu, že v princípe nikto nič nevidel a nevie a ak chceme reálne diskutovať, tie návrhy, teda aspoň náš návrh je pomerne rozsiahly, lebo to nie je jednoduchá problematika, tak by bolo dobré o tom vedieť.
Bugár, Béla, podpredseda NR SR (2018-01-30):
Sľubujem na svoju česť a svedomie, vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života. Pani poslankyňa Červeňáková.
Madej, Róbert, poslanec NR SR (2010-09-07):
Ďakujem pekne, pán predsedajúci. Nakoľko vystúpili všetci poslanci, ktorí boli prihlásení do rozpravy, a pevne verím, že niektorých kolegov aj argumentácia presvedčila o demokratickejšom spôsobe vedenia schôdzí parlamentu, podávam návrh podľa § 21 ods. 1 zákona o rokovacom poriadku na to, aby na záver rozpravy mohol vystúpiť aj predseda Najvyššieho súdu Dr. Štefan Harabin s tým, hlasovali, ale tento návrh je iný, po prvé ho podáva poslanec a po druhé kvôli tomu, pretože prebehla rozprava a k argumentom rozpravy sa môže predseda Najvyššieho súdu vyjadriť s tým, že žiadam, aby v súlade s § 38 zákona o rokovacom poriadku, sa o tomto procedurálnom návrhu rozhodlo ihneď, bez rozpravy. Ďakujem pekne.
Kollár, Boris, predseda NR SR (2021-05-04):
Ďakujem pekne. Teraz vystúpi pán poslanec Borguľa, nech sa páči, máte slovo.
B. Bugár, podpredseda NR SR: (2001-09-13):
Budeme pokračovať, pán poslanec Gajdoš. J. Gajdoš, poslanec: Ďakujem, pán predsedajúci. Na jednej strane oceňujem snahu ministerstva financií dosiahnuť maximálnu transparentnosť v nakladaní s finančnými prostriedkami obcí, na druhej strane odsudzujem spôsob, akým to chce ministerstvo financií dosiahnuť. Nevidím dôvod, prečo by sa podielové dane alebo príspevky z podielových daní a príspevky na samosprávne funkcie obcí mali viesť na samostatných účtoch. Predsa do týchto daní prispievajú občania obcí. Každý vie, že vedenie účtov v bankách je nákladná záležitosť, aj takýmto spôsobom sa budú odčerpávať finančné prostriedky zo skromných rozpočtov obcí. To je jedna vec. Druhá vec. Za hrubý zásah do právomocí obcí považujem limitovanie úverových možností obcí. Obec predsa najlepšie vie, akým majetkom disponuje a ako si môže dovoliť zaťažiť konto a majetok obce pri plánovaní rozvojových programov. Do tohto predsa nemôže zasahovať byrokrat z ministerstva financií. Je to nelogické. Ak hovoríme o posilňovaní právomocí samosprávy, tak na druhej strane takýmito krokmi túto razantne okliešťujeme. Ďakujem.